**O B R A Z L O Ž E NJ E**

**uz prijedlog Plana raspodjele sredstava spomeničke rente za 2024. godinu**

Pravna osnova za donošenje Plana raspodjele sredstava spomeničke rente za 2024. godinu sadržana je u odredbama članka 114. b Zakona o zaštiti i očuvanju kulturnih dobara („Narodne novine“ broj 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14 , 98/15, 44/17, 90/18, 32/20, 62/20, 117/21 i 114/22) i članka 30. Statuta Kastva („Službene novine Primorsko-goranske županije" broj 04/18 i 36/18 te „Službene novine Grada Kastva“ broj 05/20 i 03/21) .

Odredbom članka 114.b Zakona o zaštiti i očuvanju kulturnih dobara propisano je da se prihod od spomeničke rente raspoređuje na način da se 60% prihoda uplaćuje u korist grada na području na kojem je renta prikupljena, a 40% se uplaćuje u korist državnog proračuna. Također je istim člankom definirano da se ovaj prihod može koristiti isključivo za zaštitu i očuvanje kulturnih dobara.

Sukladno navedenom, potrebno je donijeti Plan raspodjele spomeničke rente za 2024. godinu koji se donosi sukladno Proračunu Grada Kastva za 2024. godinu.

Slijedom navedenog, predlaže se donošenje predloženog Plana.